Добрина Баракова
Сънувам

chitanka.info

Сънувам едно листо и пет шишарки.

С листото се завивам.

Шишарките си слагам за възглавница.

Едно листо и пет шишарки.

Гората цяла.

По обед — жълта.

Привечер — снежна.

А сутринта — прохождаща от кълнове.

Крилца поникнаха ми на очите.

Всичките гори —

от детството до зрелостта —

пътуват —

шишарки пет

и лист един.

С листото се завивам.

Върху шишарките излитам.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.